JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Iisrael ei lasknud riiki kaht USA Kongressi liiget
ÜRO nõuab palestiinlastelt selgitust vihakõnede kohta
Templimäe staatus taas luubi all
Rahvusvahelisel areenil lüüakse lärmi,
kuna Iisraeli valitsus ei andnud viisat
kahele USA Demokraatliku partei kongressiesindajale.
Moslemitaustaga Ilhan Omar ja Rashida Tlaib
on nõudnud Kongressis aktiivselt Iisraeli boikoteerivaid seadusi.
Mõlemad on toetanud aktiivselt BDS-i liikumist,
mis propageerib boikotte, divesteerimist ja sanktsioone
ning on mitmes riigis keelustatud.
Iisraeli parlamendi poolt 2017. a vastu võetud seaduse järgi
võidakse BDS-liikumise toetajaid riiki mitte lasta.
Ka USA president Trump soovis,
et mainitud rahvaesindajaid sisse ei lastaks, kuid eitas samas,
nagu oleks ta püüdnud mõjutada Netanyahut viisat mitte andma.
Iisraeli valitsus tegi oma otsuse, mille taustal oli muuhulgas see,
et mainitud isikud oleks samas kinnitanud BDS-i toetajaid,
sest nad olid märkinud reisi sihtkohaks Palestiina, mitte Iisraeli.
Samuti plaanisid nad külastada ka Templimäge.
Valitsus andis siiski humanitaarkaalutlustel ühele neist,
Palestiina taustaga Rashida Tlaibile loa külastada oma vanaema,
kuid too keeldus seda kasutamast.
Gazat valitseva islamirühmituse Hamas sõjalise tiiva juht Yahya Sinwar
ähvardas Iisraeli linnad ja külad rakettidega üle külvata,
kui Iisrael peaks Hamasi vastu ühegi sõjalise rünnaku tegema.
Hamas, kes on Egiptuses illegaalse Moslemivennaskonna harurühmitus,
on saanud Iraanilt rohkelt nii relvi kui ka rahalist ja väljaõppetoetust
relvastatud tegevuseks Iisraeli vastu.
1,5 aasta eest Hamasi alustatud nn Suurtel naasmismarssidel
on osalenud vähemalt pool miljonit Gaza palestiinlast
ligi sajas erinevas märulis ja katses Gazat ümbritsevat turvatara murda.
Palestiinlaste tervishoiuametnike sõnul on mainitud meeleavaldustel
hukkunud neist ca 300 ja viga saanud 22 000.
Iisraeli ja Jordaania 1994. a sõlmitud rahulepingu üheks tingimuseks oli,
et mõlema usundi, islami ja judaismi järgijad
võivad oma pühapaikadel vabalt oma usku harrastada.
See ei puudutanud siiski Templimäge,
mille kohta öeldi, et mittemoslemeil on seal palvetamine keelatud,
välja arvatud mõningate juutidele tähtsate tähtpäevade ajal.
Nädala eest tähistatud juutidele tähtsal aavikuu 9. päeval,
kui islamistid märuleid alustasid, tõstatati Iisraeli valitsuses taas
Templimäe ja selle staatuse muutmise teema.
Sisejulgeolekuminister Gilad Erdan võttis teema üles,
öeldes, et Iisrael peaks revideerima
Templimäe status quo ehk olemasoleva seisu muutmist.
Sellega ühinesid mitmed Iisraeli usu- ja parmpoolsete parteide liikmed.
Nende sõnul on täiesti vale,
et moslemeile antakse eesõigus Templimäel palvetada samal ajal,
kui juutidel on neile tähtis päev, ja neil hoopis keelatakse pääs mäele,
mis kuulub juriidiliselt siiski Iisraeli seadusandluse alla.
Minister Erdani sõnul on täiesti selge,
et islamistid alustasid vägivaldsusi ilma igasuguse põhjuseta
ja seda tuleb nüüd muuta,
kuid diplomaatilisel, mitte sõjalisel teel.
Jordaania aga teatas koos mitme teise islamiriigiga,
et on igati vastu Templimäe staatuse muutmisele,
ja süüdistas vägivaldsuste alustamises tavapäraselt Iisraeli.
Eelmisel nädalal saabus Iisraeli taas 242 uut immigranti,
peamiselt Põhja-Ameerikast.
Ben Gurioni lennuväljal korraldatud vastuvõtutseremoonial
kõneles muuhulgas Iisraeli eluasememinister Yoav Galant.
Olim'ideks kutsutud immigrante tuli kokku 22st USA osariigist
ja kahest Kanada provintsist
mitme Iisraeli organisatsiooni ja siseministeeriumi abil ja toel.
Iisraeli valimiste lähenedes on ka palestiinlased ärganud
väljendama oma soove lõpptulemuste kohta.
Nende esimees Mahmoud Abbas teatas üllatuslikult,
et on valmis uuendama suhteid USAga.
Seni, eriti Jeruusalemma küsimuses, on Abbas selgelt väljendanud,
et Palestiina omavalitsus ei taha teha mingit tegemist
USA praeguse valitsuse ja eriti selle presidendi Trumpiga.
Samas kontekstis avaldas Abbas soovi,
et peaminister Netanyahu kaotaks tulevased valimised,
sest ta polevat viimastel aastatel Abbasiga üldse sidet pidanud.
Palestiinlased soovivad, et võidaks Sini-Valge partei
ja tulevaseks peaministriks saaks Benny Gantz,
uskudes, et tema juhitud valitsusega käivitatakse taas rahuprotsess.
Abbasi juhitud Palestiina omavalitsus on sattunud esimest korda
ÜRO rassilist diskrimineerimist tõkestava komisjoni uurimise alla.
Komisjon kogunes selleks eelmisel teisipäeval Genfis, Šveitsis.
Põhjuseks olevat palestiinlaste kooliõpikuis
ja nende riiklikus meedias pidevalt esinev võltsajaloo õpetamine,
nende valitsuse vihakõned ja selge antisemitism.
Vastust andmas oli Ammar Hijazi, PO välisministeeriumi esindaja,
kelle sõnul ei harrasta nad diskrimineerimist
ühegi kodaniku suhtes rahvuse, usu ega soo põhjal.
"Oleme riik, kes püüab leida oma teed, järgides omi seadusi."
On märkimisväärne, et Hijazi vastus
puudutas vaid nende suhtumist omadesse ehk palestiinlastesse,
mitte iisraellastesse, kelle kohta komisjon vastust ootas.
Palestiina pole ka ÜRO poolt ametlikult tunnustatud riik,
mistõttu PO andis ka selles osas rohkem kui küsitava vastuse.
Nädala eest toimus lõunas Gaza-Iisraeli piiril,
Beit Hanouni küla lähedal viis inimohvrit nõudnud kokkupõrge.
Intsident sai alguse sellest, et Gazast tulistati Iisraeli 3 raketti.
Kohe pärast seda püüdsid
Palestiina Islamidžihaadi sõjalisse tiiba Saraya al-Qudsi kuulunud
hambuni relvastatud militandid
laupäeva-pühapäeva vahelisel ööl piiritarast läbi murda.
Iisraeli armee sõdurid märkasid katset ja saatsid kohale helikopteri,
mille tulistamise tagajärjel militandid hukkusid.
See oli kahe nädala jooksul juba teine kord,
kui Hamasi või PIJ relvastatud islamistid
püüdsid piiritarast läbi murda.
Eelmisel korral õnnestus kuuel neist tarast läbi murda,
kuid nad tabati siiski Iisraeli territooriumil.
Iisraeli kaitsejõud on teinud valitsusele ettepaneku,
et teatud Gaza piiri sektoritesse
ehitataks vähemalt 6 meetri kõrgune betoonmüür
takistama nii snaiprite täppistuld kui illegaalseid piiriületuskatseid.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee